stanford-oval/wikipedia huggingface dataset:
วัดพระธาตุแช่แห้ง
รูปแบบสถาปัตยกรรม

ตัวพระธาตุตั้งอยู่บนเชิงเนินปูด้วยอิฐ ลาดขึ้นไปยังยอดเนิน กว้างประมาณ 20 วา มีบันไดนาคขนาบทั้งสองข้าง องค์พระเจดีย์เป็นแบบล้านนา ฐานเป็นสี่เหลี่ยมซ้อนกันขึ้นไปจนสูง ใช้แผ่นทองเหลืองบุรอบฐาน แล้วลงรักปิดทอง  
จากพงศาวดารเมืองน่านกล่าวว่า พระยาการเมือง เจ้านครน่านได้อัญเชิญพระบรมสารีริกธาตุจาก กรุงสุโขทัย (กระดูกข้อมือข้างซ้าย) มาประดิษฐานไว้ที่ดอยภูเพียงแช่แห้ง และตามตำนานกล่าวว่า พระพุทธเจ้าได้เสด็จมาประทับสรงน้ำที่ริมฝั่ง แม่น้ำน่านทางทิศตะวันออก ที่บ้านห้วยไค้ และเสวยผลสมอแห้ง ซึ่งพระยามลราชนำมาถวาย แต่ผลสมอนั้นแห้งมาก  พระพุทธเจ้าจึงทรงนำผลสมอนั้นไปแช่น้ำก่อนเสวย และทรงพยากรณ์ว่า ต่อไปที่นี่จะมีผู้นำพระบรมสารีริกธาตุมาประดิษฐาน จึงเรียกพระสถูปที่ประดิษฐานพระบรมสารีริกธาตุแห่งนี้ว่า พระธาตุแช่แห้ง
งานประจำปี

พระธาตุแช่แห้งได้จัดงานประจำปีฉลองพระธาตุประจำปี ราวกลางเดือนหกฝ่ายเหนือ ซึ่งตรงกับเดือนสี่ฝ่ายใต้
น้ำบ่อแก้ว

พ.ศ. 2373 เจ้าเมืองน่าน ได้ขุดบริเวณลอมเชียงของ พบว่ามี พลอยมีสีน้ำผึ้ง ขุดลึก 4 เมตร มีน้ำพุขึ้นในบ่อ น้ำก็ขึ้นมาเต็มปากบ่อ ประชาชนเชื่อถือว่าน้ำในบ่อนี้เป็นน้ำวิเศษ เรียกว่า น้ำบ่อแก้ว
ความสำคัญ

ศาสนสถานสำคัญประจำจังหวัดน่าน
พระธาตุแช่แห้ง ใช้เป็นสถานที่ประกอบพิธีน้ำอภิเษกน้ำบ่อแก้ว จังหวัดน่าน ใช้ทำน้ำอภิเษก
พระธาตุแช่แห้ง เป็นพระธาตุประจำปีเกิด ของคนที่เกิดปีเถาะ (ปีนักษัตรกระต่าย)
ไอคอน (แก้ความกำกวม)

ไอคอน (ภาษาอังกฤษ: icon) อาจหมายถึง
รูปสัญลักษณ์ หรือ รูปเคารพ ที่เป็นประติมาสามัญที่เกี่ยวกับลัทธินิยม ศาสนา วัฒนธรรม
ประติมานวิทยา (Iconography) สาขาหนึ่งของประวัติศาสตร์ศิลป์ที่เป็นการศึกษาประวัติ, คำบรรยาย และ การตีความหมายของเนื้อหาของภาพ
สัญรูป หรือ ไอคอน (คอมพิวเตอร์) รูปขนาดเล็กที่เป็นตัวแทนของแฟ้มคอมพิวเตอร์หรือโปรแกรม
ภาษาไอคอน ภาษาสำหรับเขียนโปรแกรม
สภาสากลว่าด้วยนาโนเทคโนโลยี (International Council on Nanotechnology: ICON)
ไอคอนสยาม โครงการพาณิชยกรรมแบบประสม และที่ตั้งอาคารสูงที่สุดในประเทศไทย
ค้นพบเมืองอเล็กซานเดียร
ปูเอร์โตวิเลียมส์

| ปูเอร์โตวิเลียมส์ |
| --- | --- |
เมือง
ทัศนียภาพของปูเอร์โตวิเลียมส์
ปูเอร์โตวิเลียมส์ที่ตั้งของเมืองในประเทศชิลี
พิกัด (city): 54°56′S 67°37′W﻿ / ﻿54.933°S 67.617°W﻿ / -54.933; -67.617
ประเทศ: ชิลี
แคว้น: มากายาเนส
จังหวัด: อันตาร์ติกาชิเลนา
จัดตั้งขึ้นในชื่อ: ปวยร์โตลุยซา
ปีที่ก่อตั้ง: 21 พฤศจิกายน ค.ศ. 1953
ประชากร (2002)
 • ทั้งหมด: 2,262 คน
เขตเวลา: UTC-4 (CLT)
 • ฤดูร้อน  (เวลาออมแสง): UTC-3 (CLST)
ปูเอร์โตวิเลียมส์ (สเปน: Puerto Williams) เป็นเมืองท่าแห่งหนึ่งของประเทศชิลี ตั้งอยู่บนเกาะนาบารีโนและหันหน้าเข้าสู่ช่องแคบบีเกิล เป็นเมืองหลักของจังหวัดอันตาร์ติกาชิเลนาซึ่งเป็นหนึ่งในสี่จังหวัดที่ประกอบขึ้นเป็นแคว้นมากายาเนสและลาอันตาร์ตีกาชิเลนา และเป็นศูนย์กลางการปกครองร่วมของเทศบาลชิเลียนแอนตาร์กติกเทร์ริทอรีและเทศบาลกาโบเดออร์โนส มีประชากร 2,874 คนซึ่งได้แก่ทหารเรือและพลเรือนทั่วไป แหล่งข้อมูลและสื่อหลายแห่งถือว่าปูเอร์โตวิเลียมส์เป็นเมืองที่อยู่ทางตอนใต้สุดของโลก
ปูเอร์โตวิเลียมส์ตั้งชื่อตามชื่อของจอห์น วิลเลียมส์ วิลสัน นายทหารเรือผู้ก่อตั้งฟูเอร์เตบุลเนสซึ่งเป็นนิคมแห่งแรกในช่องแคบมาเจลลันเมื่อปี ค.ศ. 1587 เดิมเมืองนี้มีชื่อเรียกว่า "ปูเอร์โตโตลุยซา" และทำหน้าที่เป็นฐานทัพเรือเป็นหลักนับตั้งแต่ได้รับการก่อตั้งขึ้นเมื่อปี ค.ศ. 1953 แต่ปัจจุบันจำนวนทหารเรือที่อาศัยอยู่ในปูเอร์โตวิเลียมส์กลับลดลง ในขณะที่จำนวนพลเรือนทั่วไปได้เพิ่มขึ้นแทน ในช่วงไม่กี่ปีที่ผ่านมา การท่องเที่ยวเริ่มเข้ามามีบทบาทสำคัญในกิจกรรมทางเศรษฐกิจของเมืองมากขึ้น นอกจากนี้ มหาวิทยาลัยมากายาเนสยังมีศูนย์การศึกษาแห่งหนึ่งอยู่ในปูเอร์โตวิเลียมส์ด้วย
สภาพอากาศ

| ข้อมูลภูมิอากาศของปูเอร์โตวิเลียมส์ (1977-2010)> เดือน | ข้อมูลภูมิอากาศของปูเอร์โตวิเลียมส์ (1977-2010)> ม.ค. | ข้อมูลภูมิอากาศของปูเอร์โตวิเลียมส์ (1977-2010)> ก.พ. | ข้อมูลภูมิอากาศของปูเอร์โตวิเลียมส์ (1977-2010)> มี.ค. | ข้อมูลภูมิอากาศของปูเอร์โตวิเลียมส์ (1977-2010)> เม.ย. | ข้อมูลภูมิอากาศของปูเอร์โตวิเลียมส์ (1977-2010)> พ.ค. | ข้อมูลภูมิอากาศของปูเอร์โตวิเลียมส์ (1977-2010)> มิ.ย. | ข้อมูลภูมิอากาศของปูเอร์โตวิเลียมส์ (1977-2010)> ก.ค. | ข้อมูลภูมิอากาศของปูเอร์โตวิเลียมส์ (1977-2010)> ส.ค. | ข้อมูลภูมิอากาศของปูเอร์โตวิเลียมส์ (1977-2010)> ก.ย. | ข้อมูลภูมิอากาศของปูเอร์โตวิเลียมส์ (1977-2010)> ต.ค. | ข้อมูลภูมิอากาศของปูเอร์โตวิเลียมส์ (1977-2010)> พ.ย. | ข้อมูลภูมิอากาศของปูเอร์โตวิเลียมส์ (1977-2010)> ธ.ค. | ข้อมูลภูมิอากาศของปูเอร์โตวิเลียมส์ (1977-2010)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 15.1 (59.2) | 14.5 (58.1) | 12.7 (54.9) | 10.1 (50.2) | 7.2 (45) | 5.2 (41.4) | 3.9 (39) | 5.8 (42.4) | 8.5 (47.3) | 9.6 (49.3) | 12.3 (54.1) | 14.5 (58.1) | 10 (50) |
| อุณหภูมิเฉลี่ยแต่ละวัน °C (°F) | 10.5 (50.9) | 10.0 (50) | 8.8 (47.8) | 6.7 (44.1) | 3.9 (39) | 2.6 (36.7) | 1.3 (34.3) | 3.1 (37.6) | 4.6 (40.3) | 5.9 (42.6) | 7.9 (46.2) | 9.8 (49.6) | 6.3 (43.3) |
| อุณหภูมิต่ำสุดเฉลี่ย  °C (°F) | 5.9 (42.6) | 5.6 (42.1) | 4.9 (40.8) | 3.2 (37.8) | 0.6 (33.1) | 0 (32) | -1.3 (29.7) | 0.4 (32.7) | 0.6 (33.1) | 2.1 (35.8) | 3.5 (38.3) | 5.1 (41.2) | 2.6 (36.7) |
แหล่งที่มา: geodata.us
แหล่งข้อมูลอื่น

Information from the Chilean Tourism Service regarding activities in Puerto Williams and Cabo de Hornos National Park เก็บถาวร 2005-12-31 ที่ เวย์แบ็กแมชชีน
Spanish WP on Commune of Cabo de Hornos
Puerto Williams and Commune of Cabo de Hornos official website เก็บถาวร 2013-06-06 ที่ เวย์แบ็กแมชชีน
Official website of Puerto Williams เก็บถาวร 2020-03-20 ที่ เวย์แบ็กแมชชีน
Prensa Antártica - News of the Antártica Chilena Province
Museo Antropológico Martín Gusinde  เก็บถาวร 2007-12-12 ที่ เวย์แบ็กแมชชีน
สโมสรฟุตบอลฉะเชิงเทรา ไฮ-เทค

สโมสรฟุตบอลฉะเชิงเทรา ไฮ-เทค เป็นสโมสรฟุตบอลอาชีพในประเทศไทย โดยเป็นสโมสรฟุตบอลทีมแรกจากจังหวัดฉะเชิงเทรา ปัจจุบันแข่งขันอยู่ในระดับไทยลีก 3 โซนภาคตะวันออก
ประวัติสโมสร > ยุคก่อนก่อตั้งสโมสร

สโมสร เริ่มก่อตั้งในปี 2542 โดย อภิสิทธิ์ กัณหะสุต อดีตนักฟุตบอลทีมชาติไทย ได้ส่งทีมเข้าแข่งขันในการแข่งขัน ยามาฮ่า ไทยแลนด์ คัพ โดยใช้ชื่อว่า ลูกหลวงพ่อโสธร โดยมีจุดประสงค์เพื่อพัฒนาเยาวชนที่สนใจในกีฬาฟุตบอลในจังหวัด ได้มีโอกาสเข้าร่วมการแข่งขันในระดับประเทศมากขึ้น
ประวัติสโมสร > ยุคโปรลีก

ในปี 2548 ทาง สมาคมกีฬาจังหวัดฉะเชิงเทรา ได้ส่งทีมเข้าร่วมการแข่งขัน โปรลีก 2 2548 โดยในปีนั้น ทีมสามารถเข้าถึงรอบรองชนะเลิศได้ ก่อนที่จะได้อันดับสี่ ได้สิทธิ์เลื่อนชั้นขึ้นมาแข่งขัน โปรลีก 2549
ในปีต่อมา ผลงานของทีมจบที่อันดับ 14
ประวัติสโมสร > เข้าสู่ระบบลีก > ดิวิชั่น 1

ในปี 2550 ทาง การกีฬาแห่งประเทศไทย และ สมาคมกีฬาฟุตบอลแห่งประเทศไทยฯ ได้มีการจัดทำ บันทึกช่วยจำ การจัดการแข่งขันฟุตบอลอาชีพของประเทศไทย ระหว่าง การกีฬาแห่งประเทศไทย กับสมาคมฟุตบอลแห่งประเทศไทยฯ ซึ่งเป็นเอกสารข้อตกลงในการรวมลีก ทั้ง โปรลีก และ ไทยลีก เข้าไว้ด้วยกัน ทำให้ มีการปรับโครงสร้างลีกและสโมสรเกิดขึ้น ทำให้สโมสรที่จบอันดับ 4 ถึง 14 ได้เข้าร่วมการแข่งขัน ดิวิชั่น 1 2550 ซึ่งทีมได้สิทธิ์เข้าร่วมการแข่งขัน
ซึ่งต่อมาได้มีการควบรวมลีก ทำให้ทีมได้สิทธิ์ทำการแข่งขันใน โดยทีม ได้เข้าร่วมการแข่งขันในสาย บี โดยผลงานของทีมในปีนั้น ไม่ดีนัก โดยจบอันดับที่ 11 ของสาย จาก 12 สโมสร (ฤดูกาลนั้นตกชั้น 5 ทีม) ต้องตกชั้นไปทำการแข่งขันใน ไทยลีกดิวิชัน 2
ประวัติสโมสร > เข้าสู่ระบบลีก > ดิวิชั่น 2

ปี 2551 ทีมตกชั้นมาทำการแข่งขันใน ดิวิชั่น 2 และได้เข้าร่วมการแข่งขันในสาย เอ แต่ผลงานของทีมกลับไม่ดีอย่างที่คาดหวัง โดยผลงานของทีม จบฤดูกาลที่อันดับที่ 8 จาก 11 ทีม (ฤดูกาลนั้นตกชั้น 5 ทีม) ทำให้ต้องตกชั้นไปทำการแข่งขัน โปรวินเชียลลีก
แต่ในปี 2552 มีการปรับโครงสร้างลีก ให้เป็นลีกภูมิภาค ทาง สมาคมกีฬาจังหวัดฉะเชิงเทรา จึงได้ส่งทีมจังหวัด เข้าร่วมการแข่งขัน โดยทางฝ่ายจัดการแข่งขันฯ ได้กำหนดให้ทีม เข้าร่วมทำการแข่งขันใน โซนภาคกลางและภาคตะวันออก โดยฤดูกาลนั้น ทีมจบอันดับที่ 7
ต่อมาในปี 2557 ทางฝ่ายจัดการแข่งขันฯ ได้กำหนดให้แต่ละทีมจังหวัดที่เข้าร่วมการแข่งขัน ต้องจดทะเบียนเป็นนิติบุคคล สโสมรจึงได้จดทะเบียนเป็นนิติบุคคลในนาม บริษัท ฉะเชิงเทรา เอฟซี จำกัด โดยมี วุฒิพงศ์ ฉายแสง เป็นประธานสโมสร และ ชนะวิทย์ ฉายแสง เป็นผู้จัดการทีม โดยในปีนั้น มีสโมสรเข้าร่วมทั้งหมด 14 สโมสร จาก 10 จังหวัด โดยฉะเชิงเทรา เอฟซี จบในอันดับที่ 6
ในปี 2558 ทาง บจก.ไทย อิเล็คทริคซิตี้ อินเตอร์เนชั่นแนล (ไฮ-เทค) ได้เข้าร่วมเป็นผู้สนับสนุนหลักของสโมสร โดยจะเข้ามาช่วยสนับสนุนค่าใช้จ่ายต่างๆภายในสโมสร พร้อมกับเปลื่ยนชื่อสโมสรเป็น สโมสรฟุตบอลฉะเชิงเทรา ไฮ-เทค โดยผลงานในฤดูกาลนั้น สโมสรจบโดยตำแหน่ง รองชนะเลิศในการแข่งขัน ดิวิชั่น 2 ภาคกลางและภาคตะวันออก และผ่านเข้าไปเล่นในรอบ แชมป์เปี้ยนส์ลีก โดยจับฉลากไปทำการแข่งขันในสาย เอ โดยจับด้วยอันดับที่ 4 มี 11 คะแนน จาก 10 นัด พลาดการเลื่อนชั้นอย่างน่าเสียดาย
ต่อมาในปี 2559 ทางฝ่ายจัดการแข่งขัน ได้มีการปรับโครงสร้างลีก โดยสโมสรที่จบ 4 อันดับแรกของตาราง ในแต่ละโซน จะได้สิทธิ์เลื่อนชั้นไปทำการแข่งขัน ไทยลีกแชมเปียนชิป โดยในฤดูกาลนั้น สโมสรทำผลงานได้ดี โดยจบตำแหน่ง รองชนะเลิศ อีกครั้งเป็นปีที่สอง และได้เลื่อนชั้นไปเล่นในลีกแชมเปียนชิป อีกด้วย
ประวัติสโมสร > เข้าสู่ระบบลีก > ไทยลีก 3

ใน ฤดูกาล 2560 ทางฝ่ายจัดการแข่งขันได้ให้สโมสร เข้าร่วมการแข่งขันในโซนบนของประเทศ โดยในปีแรกที่สโมสรเข้าร่วมนั้น จบอันดับที่ 10 จาก 14 สโมสร
ต่อมาใน ฤดูกาล 2561 สโมสรได้มีการปรับปรุงตราสัญลักษณ์ของสโมสรใหม่ โดยเป็นตราสัญลักษณ์แบบที่ห้า นับตั้งแต่ก่อตั้งสโมสรอย่างเป็นทางการ พร้อมกันนี้ สโมสรได้ทำการเปิดตัว สถาบันฝึกฟุตบอลของสโมสรอย่างเป็นทางการ โดยในปัจจุบัน สโมสรเข้าร่วมแข่งขัน ไทยลีก 3 ในฤดูกาล 2561
ประวัติสัญลักษณ์ของสโมสร
2548-2549
2550-2551
2551-2553
2554-2560
2561-ปัจจุบัน
ผลงานของสโมสรในแต่ละฤดูกาล

| ฤดูกาล | ลีก | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ประตูได้ | ลีก> ประตูเสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ทำประตูสูงสุด> ชื่อ | ผู้ทำประตูสูงสุด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2548 | โปรลีก 2 กลุ่ม 2 | 1 | 0 | 3 | 6 | 8 | 8 | 6 | อันดับ 4 |  |  | – |  |  |
| 2549 | โปรลีก | 30 | 8 | 7 | 15 | 32 | 55 | 31 | อันดับ 14 |  |  | – |  |  |
| 2550 | ดิวิชั่น 1 สาย บี | 22 | 4 | 7 | 11 | 18 | 40 | 19 | อันดับ 11 |  |  | – |  |  |
| 2551 | ดิวิชั่น 2 สาย เอ | 20 | 6 | 5 | 9 | 17 | 32 | 23 | อันดับ 8 |  |  | – |  |  |
| 2552 | ดิวิชั่น 2 โซนภาคกลางและตะวันออก | 22 | 8 | 7 | 7 | 32 | 31 | 31 | อันดับ 7 | รอบแรก |  | – |  |  |
| 2553 | ดิวิชั่น 2 โซนภาคกลางและตะวันออก | 19 | 7 | 8 | 4 | 21 | 20 | 29 | อันดับ 8 | รอบแรก | รอบแรก | – |  |  |
| 2554 | ดิวิชั่น 2 โซนภาคกลางและตะวันออก | 30 | 14 | 9 | 7 | 54 | 45 | 51 | อันดับ 7 | ไม่ได้ส่งแข่งขัน | รอบคัดเลือก | – |  |  |
| 2555 | ดิวิชั่น 2 โซนภาคกลางและตะวันออก | 34 | 10 | 6 | 18 | 33 | 48 | 36 | อันดับ 12 | ไม่ได้ส่งแข่งขัน | รอบคัดเลือก | – |  |  |
| 2556 | ดิวิชั่น 2 โซนภาคกลางและตะวันออก | 26 | 10 | 7 | 9 | 43 | 31 | 37 | อันดับ 7 | รอบสอง | รอบคัดเลือก | – |  |  |
| 2557 | ดิวิชั่น 2 โซนภาคกลางและตะวันออก | 26 | 10 | 10 | 6 | 48 | 36 | 40 | อันดับ 6 | ไม่ได้ส่งแข่งขัน | รอบ 64 ทีมสุดท้าย | – |  |  |
| 2558 | ดิวิชั่น 2 โซนภาคกลางและตะวันออก | 26 | 15 | 6 | 5 | 54 | 31 | 51 | รองชนะเลิศ | ไม่ได้ส่งแข่งขัน | รอบ 64 ทีมสุดท้าย | – |  |  |
| 2559 | ดิวิชั่น 2 โซนภาคกลางและตะวันออก | 22 | 11 | 7 | 4 | 46 | 22 | 40 | รองชนะเลิศ | รอบแรก | รอบ 64 ทีมสุดท้าย | – |  |  |
| 2560 | ไทยลีก 3 โซนบน | 26 | 10 | 4 | 12 | 42 | 38 | 34 | อันดับ 7 | รอบคัดเลือก | รอบคัดเลือก รอบแรก | – |  |  |
| 2561 | ไทยลีก 3 โซนบน | 26 | 6 | 11 | 9 | 37 | 35 | 29 | อันดับ 9 | รอบคัดเลือก | รอบคัดเลือก | – |  |  |
| 2562 | ไทยลีก 3 โซนบน | 24 | 8 | 6 | 10 | 19 | 26 | 30 | อันดับ 6 | รอบ 64 ทีมสุดท้าย | รอบเพลย์ออฟ | – |  |  |
| 2563–64 | ไทยลีก 3 โซนภาคตะวันออก | 17 | 11 | 5 | 1 | 37 | 9 | 38 | อันดับ 2 | รอบ 64 ทีมสุดท้าย | รอบคัดเลือก รอบแรก | – |  ลูกัส มัสซารู | 14 |
| 2563–64 | ไทยลีก 3 รอบแชมเปี้ยนส์ลีก | 5 | 3 | 0 | 2 | 11 | 5 | 9 | อันดับ 3 | รอบ 64 ทีมสุดท้าย | รอบคัดเลือก รอบแรก | – |  ลูกัส มัสซารู | 14 |
| 2564–65 | ไทยลีก 3 โซนภาคตะวันออก | 22 | 13 | 6 | 3 | 34 | 17 | 45 | อันดับ 2 | รอบคัดเลือก | รอบเพลย์ออฟ | – |  ไคอู ดา กงไซเซา ซิลวา | 12 |
| 2564–65 | ไทยลีก 3 รอบแชมเปี้ยนส์ลีก | 5 | 1 | 0 | 4 | 5 | 12 | 3 | อันดับ 6 | รอบคัดเลือก | รอบเพลย์ออฟ | – |  ไคอู ดา กงไซเซา ซิลวา | 12 |
| 2565–66 | ไทยลีก 3 โซนภาคตะวันออก | 22 | 10 | 3 | 9 | 29 | 28 | 33 | อันดับ 4 | ไม่ได้ส่งแข่งขัน | รอบเพลย์ออฟ | – |  ไคอู ดา กงไซเซา ซิลวา | 12 |
| 2566–67 | ไทยลีก 3 โซนภาคตะวันออก | 20 | 7 | 5 | 8 | 28 | 22 | 26 | อันดับ 5 | รอบแรก | รอบเพลย์ออฟ | รอบคัดเลือกรอบสอง |  นย็องซี ฌัก ดอมีนิก | 7 |
| 2567–68 | ไทยลีก 3โซนภาคตะวันออก |  |  |  |  |  |  |  |  | รอบ 32 ทีมสุดท้าย | รอบเพลย์ออฟ | รอบลีก |  |  |

| 0 | 1 | 2 | 3 |
| --- | --- | --- | --- |
| ชนะเลิศ | รองชนะเลิศ | เลื่อนชั้น | ตกชั้น |
สนามเหย้า

สโมสรฟุตบอลจังหวัดฉะเชิงเทรา ใช้สนามเทศบาลเมืองฉะเชิงเทรา ซึ่งตั้งอยู่บนถนนสวนสมเด็จฯ เส้นศาลากลางจังหวัดฉะเชิงเทรา สนามแห่งนี้จะมีอัฒจันทร์ 2 ฝั่ง โดยที่ฝั่งอัฒจรรย์ปูน สามารถรองรับแฟนบอลได้ประมาณ 800 คน อัฒจรรย์น๊อคดาวน์ข้างอัฒจรรย์ปูน รองรับแฟนบอลได้ 800 คน ส่วนฝั่งมีหลังคาตรงข้ามรองรับแฟนบอลได้ประมาณ 1,000 คนเช่นกัน และอัฒจรรย์หลังประตูฝั่งทิศเหนือรองรับแฟนบอลได้ประมาณ 600 คน ซึ่งล่าสุดจะมีการต่อเติมทั้งสองฝั่งให้สามารถรองรับแฟนบอลได้ประมาณ 3,500-4,000 คน ตามมาตรฐานของ สมาคมฟุตบอลแห่งประเทศไทยฯ
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
แหล่งข้อมูลอื่น

สโมสรฟุตบอลฉะเชิงเทรา ไฮ-เทค ที่เฟซบุ๊ก
สโมสรฟุตบอลฉะเชิงเทรา แข่งขันกับ สโมสรฟุตบอลนครราชสีมา สวาทแคทในปี 2558
สนามกีฬาเทศบาลเมืองฉะเชิงเทรา
สงกรานต์ เตชะณรงค์

| พันตำรวจโทสงกรานต์ เตชะณรงค์ ต> ม., จ.ช. |
| --- | --- |

โฆษกกระทรวงเทคโนโลยีสารสนเทศและการสื่อสาร
ดำรงตำแหน่ง 24 พฤศจิกายน พ.ศ. 2554 – 7 พฤษภาคม พ.ศ. 2557
 
ข้อมูลส่วนบุคคล
เกิด: 13 เมษายน พ.ศ. 2526 (41 ปี)
คู่สมรส: ทักษอร ภักดิ์สุขเจริญ (2555–2561; หย่า)
บุตร: 1 คน
ยศที่ได้รับการแต่งตั้ง
รับใช้:  ไทย
สังกัด: สำนักงานตำรวจแห่งชาติ
ยศ:  พันตำรวจโท

พันตำรวจโท สงกรานต์ เตชะณรงค์ รองผู้กำกับการ สำนักงานกำลังพล สำนักงานตำรวจแห่งชาติ ปฏิบัติงานกองอำนวยการรักษาความมั่นคงภายในราชอาณาจักร อดีตโฆษกกระทรวงเทคโนโลยีสารสนเทศและการสื่อสาร ในรัฐบาลนางสาวยิ่งลักษณ์ ชินวัตร และเป็นที่รู้จักในวงการการแสดงของไทย เคยมีผลงานถ่ายแบบแฟชั่น โดยการชักชวนของพชร์ อานนท์
ประวัติ

พันตำรวจโท สงกรานต์ เตชะณรงค์ เกิดเมื่อวันที่ 13 เมษายน พ.ศ. 2526 เป็นบุตรของนายไพวงษ์ เตชะณรงค์ เจ้าของกิจการอาณาโบนันซ่าเขาใหญ่ จังหวัดนครราชสีมา กับ นางภัสรา เตชะณรงค์ สงกรานต์จบเกรด 10 จากประเทศอังกฤษ สำเร็จการศึกษาปริญญาตรีสาขานิติศาสตร์ จากมหาวิทยาลัยอัสสัมชัญ สำเร็จการศึกษาหลักสูตรอบรม จาก โรงเรียนนายร้อยตำรวจ มีพี่น้อง 4 คน
พ.ต.ท. สงกรานต์ เตชะณรงค์ (กรานต์)
น.ส.ไพพรรณี เตชะณรงค์ (เมย์)
น.ส.พัทธมน เตชะณรงค์ (แจน)
นายภูผา เตชะณรงค์ (ผา)
ชีวิตส่วนตัว

ชีวิตส่วนตัว พ.ต.ท.สงกรานต์ เตชะณรงค์ ได้เข้าพิธีมงคลสมรสกับ ทักษอร ภักดิ์สุขเจริญ เมื่อวันที่ 22 เมษายน พ.ศ. 2555 ณ โรงแรม เดอะ โบนันซ่า เขาใหญ่ จ.นครราชสีมา และได้มีงานฉลองมงคลสมรส เมื่อวันที่ 4 พฤษภาคม พ.ศ. 2555 ณ โรงแรมแมนดาริน โอเรียนเต็ล โดยมีหม่อมเจ้าชาตรีเฉลิม ยุคลเป็นประธานในงานพิธี และในงานฉลองมงคลสมรสครั้งนี้ทั้งคู่ได้รับประทานดอกไม้จากทูลกระหม่อมหญิงอุบลรัตนราชกัญญา สิริวัฒนาพรรณวดี ปัจจุบันมีบุตรสาว 1 คน คือ เอวาริณ เตชะณรงค์ ชื่อเล่น ปีใหม่ เกิดวันที่ 1 มกราคม พ.ศ. 2558 ปัจจุบันสงกรานต์จดทะเบียนหย่าเรียบร้อยแล้วเมื่อวันที่ 25 กันยายน พ.ศ. 2561
ปัจจุบัน กำลังหาดูใจกับ ณภศศิ สุรวรรณ หรือ "มายด์" นักแสดง นักธุรกิจ และยูทูบเบอร์
การทำงาน

พันตำรวจโท สงกรานต์ เตชะณรงค์ เคยรับราชการทหาร ต่อมาได้โอนมารับราชการเป็นตำรวจและได้รับพระราชทานยศ ร้อยตำรวจโท ในเดือนตุลาคม พ.ศ. 2554 จากนั้นจึงได้เข้ามารับตำแหน่งโฆษกกระทรวงเทคโนโลยีสารสนเทศและการสื่อสาร (ไอซีที) ปัจจุบันรับราชการตำรวจในสังกัดสำนักงานกำลังพล สำนักงานตำรวจแห่งชาติ ปฏิบัติงานกองอำนวยการรักษาความมั่นคงภายในราชอาณาจักร
ผลงาน > ภาพยนตร์

สงกรานต์ เตชะณรงค์ เริ่มเข้าวงการในฐานะนายแบบ จากการชักชวนของพจน์ อานนท์ โดยถ่ายแบบให้กับนิตยสารและสินค้าชื่อดังมากมาย และได้ร่วมแสดงในภาพยนตร์ มายเบสท์บอดี้การ์ด เมื่อปี พ.ศ. 2553
ผลงาน > มิวสิกวีดีโอ

เพลงอย่าโกรธได้ไหม ของ กรรณิการ์ ซาย
เพลงทำไม่ไหว (Can You Do That) ของ P.O.P. คู่กับ สุรัตนาวี สุวิพร
เพลงเผ่าไหนหรอ ของ เอิร์น จิรวรรณ เตชะหรูวิจิตร
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
ประภาพ ตันเจริญ

| ประภาพ ตันเจริญ |
| --- | --- |
ประภาพ ตันเจริญ (นั่งหน้าสุดในรูป)
ข้อมูลพื้นฐาน
ชื่อเกิด: ประภาพ ตันเจริญ
เกิด: 24 พฤศจิกายน พ.ศ. 2535 (32 ปี)
แนวเพลง: ป็อป
อาชีพ: นักร้อง
ช่วงปี: พ.ศ. 2558 - ปัจจุบัน
ค่ายเพลง: มีเรคคอร์ดส

สมาชิก: พอส

อดีตสมาชิก: เจ้าฟาฟา มหาสนุก
ประภาพ ตันเจริญ (ชื่อเล่น ; เฟ้นท์) (เกิด 24 พฤศจิกายน พ.ศ. 2535) เป็นนักร้องวงพอส ภายหลังการเสียชีวิตของอัมรินทร์ เหลืองบริบูรณ์ โดยเข้ามาเป็นจากการผ่านแคมเปญ PAUSE PLAY AGAIN แฟนมีตติ้ง โดยให้แฟนเพลงส่งคลิปคัฟเวอร์เพลง “รักอยู่รอบกาย” ในแบบฉบับของตัวเอง โดยก่อนหน้านี้เขาได้เป็นหนึ่งในสมาชิกวงดูโอ เจ้าฟาฟา มหาสนุก สังกัด Listen Reason  นอกเหนือจากนี้เฟ้นท์ยังเคยเป็นครูสอนเปียโนที่ Musical Art Studio
ประวัติ

ประภาพ ตันเจริญ เกิดเมื่อวันที่ 24 พฤศจิกายน พ.ศ. 2535 มีพี่ชาย 1 คน ชื่อเพ้นท์ (ประธาน ตันเจริญ) นับถือศาสนาคริสต์ จบการศึกษา ระดับชั้นอนุบาล - ป.6 จากโรงเรียนมารีวิทยา อ.เมือง จ.ปราจีนบุรี , ระดับมัธยมศึกษาปีที่ 1 - 6 จากโรงเรียนดาราสมุทร อ.ศรีราชา จ.ชลบุรี และระดับปริญญาตรี สำเร็จการศึกษาจากภาควิชาเปียโนแจ้ส สาขาวิชาดนตรีตะวันตก วิทยาลัยดนตรี มหาวิทยาลัยราชภัฎบ้านสมเด็จเจ้าพระยา
ดนตรี

ประภาพเริ่มชื่นชอบดนตรีตั้งแต่มหาวิทยาลัยปี 1 ขึ้นปี 2 โดยร้องเพลงกลางคืน หลังเรียนจบก็ทำเพลง ทำค่ายกับเพื่อน Listen Reason Thailand และก็ออกได้ 1 เพลง ภายหลัง เอ (พลกฤษณ์ วิริยานุภาพ) มือกีตาร์จากวงพอส ทาบทามไปเป็นนักร้องหลังได้เห็นผลงานเพลง
ผลงาน

ที่รัก (2558)
แค่ได้เป็นคนสุดท้ายที่เธอคิดถึง (2559)
อยู่นิรันดร (2559)
รักจริงจัง (2560)
คนที่แสนธรรมดา Feat. นะ Polycat (2561)
ประโยคสุดท้าย (2561)
อกหักอย่างเบิกบาน (2561)
แต่ปางก่อน OST. สิงสู่ (2561)
หน้าที่ของความรัก Feat. เล็ก พงษธร (2562)
Pause Album Dejavu (2019)
หวาน หวาน Feat. ฟิต มิตร  ด้าม (2562)
การประชุมสุดยอดกลุ่ม 8 ครั้งที่ 36

การประชุมสุดยอดกลุ่ม 8 ครั้งที่ 36 จัดขึ้นในฮันตส์วิลล์ รัฐออนแทรีโอ จากวันที่ 25–26 มิถุนายน พ.ศ. 2553 ซึ่งจะเป็นการประชุมสุดยอดกลุ่ม 8 ซึ่งแคนาดาเป็นเจ้าภาพจัดการประชุมเป็นครั้งที่ห้านับตั้งแต่ ค.ศ. 1976 การประชุมสุดยอดกลุ่ม 8 ได้กลายมาเป็นโอกาสสำหรับองค์การสาธารณประโยชน์ นักเคลื่อนไหวและกลุ่มสังคมจำนวนมากที่จะร่วมชุมนุมกันและอภิปรายถึงประเด็นปัญหาต่าง ๆ ธีมของการประชุมครั้งนี้ คือ "การฟื้นฟูและการเริ่มต้นใหม่"
หลังการประชุมครั้งนี้ จะมีการประชุมสุดยอดกลุ่ม 20 ต่อในเมืองโทรอนโต
ผู้นำในการประชุม

กลุ่ม 8 เป็นการประชุมประจำปีอย่างไม่เป็นทางการระหว่างผู้นำแคนาดา คณะกรรมธิการยุโรป ฝรั่งเศส เยอรมนี อิตาลี ญี่ปุ่น รัสเซีย สหราชอาณาจักร และสหรัฐอเมริกา ฝรั่งเศสคาดหวังว่ากลุ่ม 8 จะขยายเพิ่มเป็นกลุ่ม 14 ซึ่งรวมไปถึงบราซิล อินเดีย จีน แอฟริกาใต้ เม็กซิโก และอีก 1 ประเทศมุสลิม
การประชุมครั้งนี้จะเป็นครั้งแรกสำหรับนายกรัฐมนตรีสหราชอาณาจักร เดวิด แคเมอรอน และนายกรัฐมนตรีญี่ปุ่น นาโอโตะ คัง
ผู้นำในการประชุม > ผู้เข้าร่วมประชุมกลุ่ม 8 หลัก

ประเทศผู้เข้าร่วมประชุมเหล่านี้ถือได้ว่าเป็น "สมาชิกแกนกลาง" ของการประชุมระหว่างประเทศ:
แคนาดา
ฝรั่งเศส
เยอรมนี
อิตาลี
ญี่ปุ่น
รัสเซีย
สหราชอาณาจักร
สหรัฐ
สหภาพยุโรป
ผู้นำในการประชุม > ผู้นำที่ได้รับเชิญ (มีส่วนร่วมบางส่วน)

ผู้นำของชาติจำนวนหนึ่งได้รับเชิญเข้าร่วมการประชุมดังกล่าวและมีส่วนร่วมบางอย่างในกิจกรรมการประชุมสุดยอดกลุ่ม 8
ผู้นำในการประชุม > ผู้นำที่ได้รับเชิญ (มีส่วนร่วมบางส่วน) > ผู้นำกลุ่ม 8+5

กลุ่ม 8+5 เป็นชื่อเรียกของประเทศกลุ่ม 8 และประเทศเศรษฐกิจใหม่ที่มีขนาดใหญ่มากที่สุด 5 อันดับ
บราซิล
จีน
อินเดีย
เม็กซิโก
แอฟริกาใต้
ผู้นำในการประชุม > ผู้นำที่ได้รับเชิญ (มีส่วนร่วมบางส่วน) > ผู้นำอื่น

โคลอมเบีย
นอกจากนี้ นายกรัฐมนตรีแคนาดายังได้เชิญผู้นำประเทศแอฟริกาเข้าร่วมการประชุมด้วยอีกจำนวนหนึ่ง
อียิปต์
เอธิโอเปีย
มาลาวี
ไนจีเรีย กูดลัก โจนาธาน ประธานาธิบดี
เซเนกัล
ผู้นำในการประชุม > ผู้นำที่ได้รับเชิญ (มีส่วนร่วมบางส่วน) > ประธานองค์การระหว่างประเทศ

ประธานขององค์การระหว่างประเทศหลักได้รับเชิญเข้าร่วมการประชุม อันประกอบด้วย:
สหภาพแอฟริกา.
เครือจักรภพรัฐเอกราช
สำนักงานพลังงานปรมาณูระหว่างประเทศ
ทบวงพลังงานโลก
ความร่วมมือเพื่อพัฒนากลุ่มประเทศแอฟริกา (NEPAD)
สหประชาชาติ
ยูเนสโก
ธนาคารโลก
องค์การอนามัยโลก
องค์การการค้าโลก
ประเด็นปัญหา

การประชุมสุดยอดครั้งนี้มีเจตนาที่จะใช้เป็นที่ประชุมเพื่อแก้ไขปัญหาความแตกต่างระหว่างประเทศสมาชิก และในทางปฏิบัติแล้ว การประชุมสุดยอดยังเป็นโอกาสสำหรับประเทศสมาชิกที่จะให้กำลังใจระหว่างกันในการเผชิญหน้ากับการตัดสินใจทางเศรษฐกิจอันยากลำบาก แคนาดามุ่งประเด็นไปยัง (1) เศรษฐกิจ (2) การปฏิรูปภาคส่วนการคลัง (3) การทำให้ชาติทวีปยุโรปออกมาตรการเพื่อคืนเสถียรภาพทางการเงิน
บรรณานุกรม

Reinalda, Bob and Bertjan Verbeek. (1998). Autonomous Policy Making by International Organizations. London: Routledge. ISBN 978-0-415-16486-3, 978-0-203-45085-7, OCLC 39013643
แหล่งข้อมูลอื่น

Canada's G8 website, คลังข้อมูลเก่าเก็บจากแหล่งเดิมเมื่อ 2 กุมภาพันธ์ 2010 n.b., no official website is created for any G7 summit prior to 1995 -- see the 21st G7 summit.
G8 Research Group – G8 Information Centre เก็บถาวร 2009-05-01 ที่ เวย์แบ็กแมชชีน
Globe and Mail, 6 พฤษภาคม 2010, คลังข้อมูลเก่าเก็บจากแหล่งเดิมเมื่อ 23 มิถุนายน 2010, สืบค้นเมื่อ 25 มิถุนายน 2010{{citation}}:  CS1 maint: bot: original URL status unknown (ลิงก์) – G8/G20 website
Canadian Government, คลังข้อมูลเก่าเก็บจากแหล่งเดิมเมื่อ 25 มิถุนายน 2010, สืบค้นเมื่อ 25 มิถุนายน 2010{{citation}}:  CS1 maint: bot: original URL status unknown (ลิงก์) – G8/G20 Twitter site
"G8 Special Report", guardian.co.uk, เก็บจากแหล่งเดิมเมื่อ 27 ตุลาคม 2014, สืบค้นเมื่อ 25 มิถุนายน 2010
เจเจ (นักร้อง)

| เจเจ |
| --- | --- |
ชื่อเกิด: โยฮันเนิส พีตช์
เกิด:  (2001-04-29) 29 เมษายน ค.ศ. 2001 (23 ปี) เวียนนา ออสเตรีย
แนวเพลง: ป็อป อุปรากร
อาชีพ: Singer songwriter
ช่วงปี: ค.ศ. 2020–ปัจจุบัน
นักดนตรี
โยฮันเนิส พีตช์ (เยอรมัน: Johannes Pietsch; เกิด 29 เมษายน ค.ศ. 2001) หรือชื่อในวงการ เจเจ เป็นนักร้องและผู้ประพันธ์เพลงชาวออสเตรีย เขาจะเป็นตัวแทนของออสเตรียในการประกวดเพลงยูโรวิชันปี 2025 ด้วยเพลง "เวสทิดเลิฟ"
ชีวิตและการทำงาน

พีตช์เกิดที่ เวียนนา โดยมีพ่อเป็นผู้เชี่ยวชาญด้านไอทีชาวออสเตรียและแม่ชาวฟิลิปปินส์ และได้เติบโตที่ดูไบ ในปี 2016 ครอบครัวของเขาได้กลับมายังออสเตรีย ในปี 2020 เขาได้เข้าร่วมแข่งขันในรายการเดอะวอยซ์ยูเค ฤดูกาลที่ 9 หลังจากพลาดกำหนดส่งรายการเดอะวอยซ์ออฟเยอรมนี ในปีถัดมา เขาได้เข้าร่วมสตาร์เมเนีย ฤดูกาลที่ 5 ซึ่งเขาได้เข้าไปถึงรอบสุดท้ายเป็นครั้งแรก เขายังเข้าเรียนที่ มหาวิทยาลัยดนตรีและศิลปะแห่งเมืองเวียนนา หลังจากเยี่ยมชมโรงเรียนโอเปร่าของ โรงอุปรากรรัฐเวียนนา
เมื่อวันที่ 30 มกราคม ค.ศ. 2025 โอแอร์เอ็ฟได้ประกาศผ่านรายการวิทยุโอไดร์ ว่าเพลง "เวสทิดเลิฟ" ซึ่งจะทำการแสดงโดยพีตช์ภายใต้ชื่อในวงการ เจเจ จะเป็นตัวแทนของออสเตรียในการประกวดเพลงยูโรวิชันปี 2025 เพลงนี้ได้ประพันธ์โดยเตออดอรา ชปีรีช ตัวแทนของออสเตรียในการประกวดปี 2023 และได้เปิดตัวเพลงอย่างเป็นทางการในวันที่ 6 มีนาคม ค.ศ. 2025
แนวเพลง

สไตล์ดนตรีของพีตช์ผสมผสานองค์ประกอบของอุปรากรและป็อปเข้าด้วยกัน ในฐานะนักร้องเคาน์เตอร์เทเนอร์ประเภท "โซปราโน" ที่มีช่วงเสียงที่สูงถึงระดับโซปราโนสูง เขาได้สำรวจทั้งสองแนวเพลงผ่านแนวทางการร้องและการตีความที่เข้มข้นและแสดงออกถึงความรู้สึก
ชีวิตส่วนตัว

นอกจากชาวเยอรมันซึ่งเป็นภาษาแม่ของเขาแล้ว พีตช์ยังสามารถใช้ภาษาอังกฤษ ฝรั่งเศส และตากาล็อกได้อีกด้วย
ผลงานเพลง > ซิงเกิล

| ชื่อ | ปี | อัลบั้มหรืออีพี |
| --- | --- | --- |
| "เวสทิดเลิฟ" | 2025 | ซิงเกิลไม่มีอัลบั้ม  |
ประเทศตรินิแดดและโตเบโก
การเมืองการปกครอง > ฝ่ายบริหาร

ประธานาธิบดี เป็นประมุขของรัฐ นายกรัฐมนตรีเป็นหัวหน้าคณะรัฐบาล ประธานาธิบดีมาจากการเลือกตั้งในแบบคณะผู้เลือกตั้ง (Electroral College) ประกอบด้วยสมาชิกจากวุฒิสภา (Senate) และ สภาผู้แทนราษฎร วาระการดำรงตำแหน่ง 5 ปี และสามารถดำรงตำแหน่งเป็นวาระที่ 2 ได้ ประธานาธิบดีเป็นผู้แต่งตั้งนายกรัฐมนตรี (โดยทั่วไปจะเป็นผู้นำพรรคการเมืองเสียงข้างมาก หรือ ผู้นำรัฐบาลผสม) และเป็นผู้แต่งตั้งคณะรัฐมนตรีจากสมาชิกรัฐสภา
การเมืองการปกครอง > ฝ่ายนิติบัญญัติ

ระบบ 2 สภา (bicameral parliament) ประกอบด้วย (1) วุฒิสภา (Senate) สมาชิก 31 ที่นั่ง 16 ที่นั่งมาจากการแต่งตั้งโดยพรรคการเมืองเสียงข้างมากในสภา 9 ที่นั่งจากการแต่งตั้งโดยประธานาธิบดี (2) สภาผู้แทนราษฎร (house of Representatives) จำนวน 41 เสียง สมาชิกมาจากการแต่งตั้งในระบบคะแนนนิยม วาระการดำรงตำแหน่ง 5 ปี